Input: दादृहाणो वज्रमिन्द्रो गभस्त्योः क्षद्मेव तिग्ममसनाय सं श्यदहिहत्याय सं श्यत्। संविव्यान ओजसा शवोभिरिन्द्र मज्मना। तष्टेव वृक्षं वनिनो नि वृश्चसि परश्वेव नि वृश्चसि ॥

Padapatha: दादृहाणः।वज्रम्।इन्द्रः।गभस्त्योः।क्षद्मऽइव।तिग्मम्।असनाय।सम्।श्यत्।अहिऽहत्याय।सम्।श्यत्।सम्ऽविव्यानः।ओजसा।शवःऽभिः।इन्द्र।मज्मना।तष्टाऽइव।वृक्षम्।वनिनः।नि।वृश्चसि।परश्वाऽइव।नि।वृश्चसि